Hansen ble tatt ut til U20-VM i friidrett i juli. Hun tyvstartet i innledningsheatet sitt, og ble dermed diskvalifisert. I slutten av juli deltok hun i junior-NM i friidrett i Sigdal. På åpningsdistansen sin løp hun inn til annenplass på 100 meter, bak Naomi van den Broeck. I august deltok hun i Nordisk juniorlandskamp og Nordisk mesterskap U20. På 100 meter kom hun på tredjeplass, med tiden 12,04, og hun deltok på det norske laget som kom på annenplass på 4 × 100 meter stafett. Hun kom på fjerdeplass på 200 meter, og fjerdeplass på 100 meter hekk.